Gréja Ortodhok kasusun saka sapérangan lembaga gréjawi kanthi pamaréntahan-dhéwé, kanthi géografis lan nasional kang béda nanging tunggal téologis. Saben lembaga pamaréntahan-dhéwé (utawa otosefalus), asring nanging ora mesthi nyakup sawijining nagara, dituntun déning sawijining Sinode Suci kang tugasé, ing antarané, yaiku kanggo nglestarèkaké lan mulang karasulan lan tradhisi patristik lan pratik gréja kagandhèng. Kayadéné Gréja Katulik Roma, Komuni Anglikan, Greja Asiria Wétan, Ortodhok Oriental lan sapérangan gréja liyané, biskop Ortodhok nlusuri silsilahé marang para rasul liwat prosès panggantian apostolik.